

Republika e Kosovës

Republika Kosova-Republic of Kosovo

Qeveria - Vlada – Government

Ministria e Financave - Ministarstvo za Finansije - Ministry of Finance

Komisioni Rregullativ për Prokurim Publik

**DOKUMENT KONSULTIMI PËR**

**DRAFT KONCEPT DOKUMENTI NË FUSHËN E PROKURIMIT**

**Përmbledhje e shkurtër rreth Draft Koncept dokumenti në fushën e Prokurimit.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prokurimi publik përbën një nga shtyllat e zhvillimit ekonomik të vendit duke marrë parasysh që përbën një të pestën e bruto produktit vendor dhe rreth gjysma e buxhetit të shtetit zbatohet përmes sistemit të prokurimit.

Procesi i reformave, ndryshimeve dhe përmirësimeve të sistemit të prokurimit publik është përcjellë nga nevoja për të përcjellë zhvillimet e reja bashkëkohore si: avancimi i teknologjisë |prokurimi - elektronik, ngritja e efikasitetit, llogaridhënies dhe transparencës, avancimi i zhvillimit ekonomik dhe social, si dhe nevojat e përafrimit dhe harmonizimit me legjislacionin e BE-së.

Megjithatë, zhvillimet dhe reformat në sistem të prokurimit gjithmonë kanë nevojë të përcillen nga proces të analizave të politikave dhe ndërtim të një vizoni dhe qasje gjithëpërfshirëse dhe mirë të analizuara, me qëllim të prioritizimit të veprimeve dhe përdorimit sa më të mirë të burimeve njerëzore, financiare dhe të tjera në mënyrë të planifikuar dhe të koordinuar. **Hapat e vazhdueshëm për përmirësim ka shtyrë iniciativën e Rishkrimit të Ligjit të Prokurimit Publik.**

KRPP është përgjegjëse për hartimin e kornizës ligjore për fushën e Prokurimit. Në kuadër të përgjegjësive ligjore Ministrin e Financave në bashkëpunim me KRPP-së është përgjegjës për hartimin e Koncept Dokumentit për Prokurim Publik. Në bashkëpunim me ministritë relevante dhe palët e interesit është arritur në përfundim se Ligji 04/L-042 për Prokurimin Publik të Republikës se Kosovës i ndryshuar dhe plotësuar me Ligjin Nr. 04/L-237, Ligjin Nr. 05/L-068 dhe Ligjin Nr. 05/L-092 ka nevojë për ndryshime ose hartimin e një ligji të ri në mënyrë që të përmirësoj efikasitetin në Prokurim dhe të adresoj më mirë nevojat në fushën e Prokurimit, Andaj, me datë 12.04.2019, numër të protokollit 045/2019 Sekretari i Përgjithshëm i Ministrisë së Financave ka formuar grupin punues për hartimin e draftit fillestar të Koncept Dokumentit në Fushën e Prokurimit. Gjithashtu, Koncept Dokumenti në Fushën e Prokurim është përfshirë edhe në listën e Koncept Dokumenteve për vitin 2019. Qëllimi i këtij Koncept Dokumenti është që të propozoj opsionin më adekuat për të adresuar problemin kryesor që krijon vështirësi në funksionimin e Prokurimit Publik në Kosove.

Andaj, bazuar në udhëzuesin dhe doracakun për hartimin e koncept dokumenteve është hartuar ky Koncept Dokument i cili do të propozoj opsionin e rekomanduar nga grupi punues bazuar në analizën lidhur me Ligjin në fuqi për Prokurim Publik.

Përkufizimi i problemit fillon me një analizë të përgjithshme bazuar në Programin e Kombëtar për Zbatimin e Marrëveshjes së Stabilizim Asocimit (PKZMSA) 2018-2022.

Marrëveshja e Stabilizim Asociimit si dokument kryesor kontraktual midis Republikës së Kosovës dhe BE-së me synim anëtarësimin, vendos kornizën e përgjithshme të përafrimit të legjislacionit të Kosovës me atë të BE-së në nenin 74 dhe provizionet për prokurimin publik të përfshira në Kapitullin I Titullin VI. Sipas nenit 79 të MSA-së, “BE-ja dhe Kosova konsiderojnë hapjen e dhënies së kontratave publike mbi bazën e mos-diskriminimit dhe reciprocitetit, duke ndjekur veçanërisht rregullat e OBT-së, për të qenë një objektiv i dëshirueshëm” . Ky nen rregullon edhe qasjen në prokurim publik për kompanitë e tregjeve reciproke. Paragrafi 2 i nenit 79 thekson se “Nga hyrja në fuqi e kësaj Marrëveshje, kompanive të Kosovës, pavarësisht se a janë themeluar në BE apo jo, duhet t’u ofrohet qasje në procedurat e fitimit të kontratës në BE sipas trajtimit jo më pak të favorshëm se sa atë që i ofrohet kompanive të BE-së”. E njëjta qasje iu ofrohet kompanive të BE-së në procedurat e fitimit të kontratës përmes prokurimit në Kosovë. Këto dispozita zbatohen edhe në kontratat e prokurimit në sektorin e shërbimeve publike kur Kosova të ketë miratuar legjislacionin që transpozon rregullat e BE-së në këta sektorë.

Sa i përket themelimit të kompanive, ofrimit të shërbimeve ndërmjet BE-së dhe Kosovës, do të zbatohen nenet nga 50 deri 66 të MSA-së. Këto nene rregullojnë trajtimin reciprok dhe specifik të kompanive të shërbimeve, përfshirë shërbimet financiare, shërbimet e transportit dhe kapitalin. Sa i përket punësimit dhe lëvizjes së punëtorëve lidhur me përmbushjen e kontratave publike, legjislacioni i BE-së në lidhje me shtetasit e vendeve të treta do të zbatohet për sa i përket qytetarëve të Kosovës në BE. Në lidhje me shtetasit e BE-së në Kosovë, Kosova do t'i jap të drejta reciproke punonjësve të cilët janë shtetas të një Shteti Anëtar ngjashëm me ato të qytetarëve të Kosovës në BE sa i përket punësimit dhe lëvizjes së punëtorëve lidhur me përmbushjen e kontratave publike.

Duke marrë për bazë nivelin e zhvillimit ekonomik të Kosovës, MSA parasheh edhe një trajtim preferencial në çmime për kompanitë Kosovare apo kompanitë e BE-së të themeluara në Kosovë dhe për kontratat e dhëna nën kriteret e tenderit më të favorshëm ekonomikisht dhe çmimit më të ulët. Sipas nenit 79.5, kjo preferencë do të reduktohet gradualisht duke u hequr krejtësisht jo më vonë se në fund të vitit të pestë pas hyrjes në fuqi të MSA-së.

Neni 70.7 specifikon se brenda 5 viteve nga hyrja në fuqi e MSA-së, Kosova duhet të transpozojë dhe implementoj standardet procedurale të acquis. Këto rregulla procedurale kërkojnë që kontratat të jepen në pajtim me disa standarde si për shembull afatet kohore për procesin e kontraktimit, shpalljes, informacionit që furnizuesit potencial duhet të ofrojnë dhe baza mbi të cilën vlerësohen ofertat.

**Objektiva 1** – “Mbetja në fuqi e Ligjit ekzistues për Prokurim Publik Nr. 04/L-042, i ndryshuar dhe plotësuar me Ligjin Nr. 04/L-237, Ligjin Nr. 05/L-068 dhe Ligjin Nr. 05/L-092, duke u fokusuar ne ngritjen e kapaciteteve dhe trajnimin e zyrtareve te Institucioneve te prokurimit publik ne Kosove.

Ky Opsion nuk do te ketë asnjë ndryshim në fushën e prokurimit publik në Kosove duke u vazhduar një situate Status Quo, pa asnjë ndryshim. Ne këtë situate Kosova nuk do te ketë një përafrim te dëshiruar te legjislacionit te prokurimit publik me Direktivat e reja te Prokurimit te BE, te cilat ndikojnë ne eliminimin e disa vështirësive të zbuluara gjatë zbatimit te Ligjit në praktikë, ne ngritjen e transparencës dhe hapjen e te dhënave te prokurimit publik përmes platformës se e-prokurimit, inkorporomini e prokurimit Inovativ, si dhe ofrimin e mundësive për NVM për pjesëmarrje ne aktivitete te prokurimit.

**Objektiva 2** – Opsioni për përmirësimin e zbatimit dhe ekzekutimit

**Opsioni i 2 -për ngritjen e kapaciteteve profesionale te,** Opsioni i dytë për ngritjen e kapaciteteve profesionale si mundësi për adresimin e problemit pa përdorur legjislacionin është një mundësi që mund te implementohet shpejte pasi që nuk ka nevojë për ndryshime ligjore. Mirëpo do të ishte e pamundur të adresohen sfidat kryesore të prokurimit. Kjo për shkak se numri më i madh i sfidave janë të lidhur me dispozitat ligjore. Çështje tjetër e cila mund të adresohet duke përmirësuar zbatimin e legjislacionit aktual është koordinimi në mes të institucioneve të prokurimit publik, me theks të veçantë KRPP dhe OSHP.

Edhe ky opsion nuk do të adresonte problemet e identifikuara si dhe do të bënte të pamundur përafrimin e legjislacionit të Kosovës me atë të BE-së. Grupi punues ka vlerësuar se as opsioni dy nuk është i preferuar për fushën e prokurimit publik në Kosovë.

**Objektiva 3** Hartimi i ligjit të ri për prokurimin publik.

**OPSIONI 3:** Hartimi i ligjit të ri për prokurimin publik, Ky opsion do të mundësonte përgatitjen e një ligji komplet të ri të prokurimit publik duke u bazuar në Ri-shkrimin e Ligjit ekzistues Nr. 04/L-042, i pasuar me të gjitha amendamentimet e Ligjit të Prokurimit Publik në Kosovë nga viti 2011 e këndej. Ne këtë situatë, do të inkorporoheshin të gjitha dispozitat e Direktivave të reja të Prokurimit të BE-së, të cilat janë të mundshme për Kosovën dhe ato kërkesa që dalin nga Marrëveshja e Stabilizim Asociimit. Do të eliminoheshin disa dispozitave të cilat kane shkaktuar pengesa dhe vështirësi gjatë zbatimit të Ligjit në praktikë, inkorporimin e prokurimit Inovativ, si dhe ofrimin e mundësive për NVM për pjesëmarrje në aktivitete të prokurimit. Njëra ndër arsyet kryesore e cila gjithsesi kërkon përgatitjen e një Ligji të ri është edhe kalimi nga prokurimi tradicional në prokurimin elektronik në Kosove, duke ia përshtatur dispozitat ligjore platformës së e-prokurimit, i cili në mënyrë obligative për te gjitha procedurat ka filluar të aplikohet nga 01 Janari 2019. Platforma e e-prokurimit mundëson ngritjen e transparencës, hapjen e të dhënave të prokurimit publik, eliminimin e burokracive si dhe lehtësimin e kryerjes së procedurave të prokurimit si për autoritetet kontraktuese ashtu edhe për operatorët ekonomikë.

**Qëllimi i konsultimit**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Qëllim kryesor i konsultimit për koncept dokumentit në fushën e Prokurimit Publik, është të sigurojë që opinionet, rekomandimet nga grupet e caktuara të interesit respektivisht subjektet që merren me përmbushjen e veprimeve që ndërlidhë Prokurim Publik.

Një kontribut të veçantë mund të ofrojnë edhe institucionet që janë të ndërlidhura me këtë fushë të rëndësishme si dhe institucionet ndërkombëtare të vendosura në Kosovë të cilat në një mënyrë apo tjetër janë edhe monitorues të zbatimit të legjislacionit në fuqi. Roli dhe rëndësia e këtyre grupeve të interesit ndikon drejtpërdrejtë në përmbajtjen e koncept dokumentit në fjalë.

Për këto dhe për arsye të tjera, Qeveria e Kosovës, ka konsideruar që forma më e mirë e procesit të politik bërjes në aspektin legjislativ, është konsultimi i hershëm me grupet e interesit, të cilat në një mënyrë apo tjetër, ndikojnë drejtpërdrejtë në përmirësimin e cilësisë së këtij koncept dokumenti.

**Gjatë konsultimeve paraprake të organizuar në kuadër të takimit të parë publik, që është mbajtur me datë 26 prill, 2019 janë dhënë këto komente:**

*Në këtë takim u diskutua për plotësimin e bazës ligjore që lidhet me prokurimi elektronik pjesa për harmonizimin e direktiva e BE për vetë deklarimin ( Dokumentin unik te prokurimit) dhe kriterin për dhënie që lidhet me tenderin ekonomikisht me i favorshëm.*

*-U Diskutua lidhur me neni 21 A Te LPP-se ku u ngrit çështja se ky nen nuk ka dhen rezultat e pritura kur është vendosur ne ligje sepse ka krijuar vonesa te shumta për realizimin e prokurimeve dhe nuk dhen shumë pritjet e pretenduara.*

*-Komente kishte edhe nga përfaqësuesit e sektorit privat, në lidhje me e nenit 9.4 te LPP-se qe nga përfaqësues te OE u dhanë komet se ky nen është ne kundërshtim me frymën e tregut te lirë dhe është diskriminues dhe kufizues. (Përfaqësuesi nga Ipko). Gjithashtu u diskutua edhe për pjesën qe lidhet me prokurimet e nga ana e Operatorëve te shërbimeve publike. (Përfaqësuesi nga PTK).*

*Pas këtij takimi të parë publik nuk kemi pranuar asnjë koment me shkrim nga palët e interesit.*

***Ku dhe si duhet t’i dërgoni kontributet tuaja me shkrim***

Afati përfundimtar i dorëzimit të kontributit me shkrim në kuadër të procesit të konsultimit duhet te jetë jo me pakë se pesëmbëdhjetë (15) ditë pune nga data e publikimit, ndërsa konsultimet për ketë draft koncept dokument janë nga data 08.10.2019 deri me 22.11.2019.

Të gjitha komentet e pranuara deri në këtë afat do të përmblidhen nga ana e personit përgjegjës të Komisionit Rregullativ për Prokurim Publik.

Të gjitha kontributet me shkrim duhet të dorëzohen në formë elektronike në e-mail adresën: [**Osman.bytyqi**@rks-gov.net](mailto:Osman.bytyqi@rks-gov.net), me titull “Koncept Dokumentin në fushën e Prokurimit”

Ju lutem, që komentet tuaja të ofrohen sipas udhëzimeve të shënuara më poshtë:

**Çka duhet të përmbajnë komentet**

**Emri i personit/organizatës që jep komente:**

**Fushat kryesore të veprimit të organizatës:**

**Informatat e kontaktit të personit/organizatës (adresa, email, telefoni):**

**Komentet:**

**Data e dërgimit të komenteve:**

Forma e kontributit është e hapur, mirëpo preferohet që kontributet tuaja t’i përfshini në kuadër të tabelës së bashkëngjitur më poshtë në këtë dokument, e cila përfshin çështjet kyçe të këtij dokumenti.

|  |  |  |  |
| --- | --- | --- | --- |
|  | **Çështjet kyçe** | **Komente rreth draftit aktual** | **Komente shtesë** |
| **1** | Në ligjin aktual ka mungesa të qartësimit të dispozitav cila dispozit xxxxxxxxx |  |  |
| **2** |  |  |  |
| **3** |  |  |  |
| **4** |  |  |  |

Bashkëngjitur me këtë dokument, gjeni “Koncept Dokumentin ne fushën e Prokurimit”